2018. gada 17. oktobrī Rīkojums Nr. 527

Rīgā (prot. Nr. 48 7. §)

**Par nekustamā īpašuma atsavināšanu pierobežas ceļa ap Burtnieku novērošanas torni zemes nodalījuma joslai**

1. Atļaut Iekšlietu ministrijai atsavināt nekustamo īpašumu "Dridzis C" (nekustamā īpašuma kadastra Nr. 4486 007 0065) – zemes vienību (zemes vienības kadastra apzīmējums 4486 007 0065) 0,9251 ha platībā – Skrudalienas pagastā, Daugavpils novadā, kas nepieciešams pierobežas ceļa ap Burtnieku novērošanas torni zemes nodalījuma joslas uzturēšanai, par 1132,32 *euro* atbilstoši noteiktajai atlīdzībai.

2. Iekšlietu ministrijai:

2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minēto nekustamo īpašumu nostiprināt zemesgrāmatā uz valsts vārda Iekšlietu ministrijas personā;

2.2. izdevumus, kas saistīti ar šā rīkojuma 1. punktā minētā nekustamā īpašuma atsavināšanu un īpašuma tiesību nostiprināšanu zemesgrāmatā, segt no Iekšlietu ministrijai piešķirtajiem valsts budžeta līdzekļiem.

Ministru prezidents Māris Kučinskis

Iekšlietu ministrs Rihards Kozlovskis